2. ΒΑΣΙΛΙΚΟΝ ΔΙΑΤΑΓΜΑ υπ' αριθ. 267 της 21/26 Απρ. 1971 (ΦΕΚ Α' 82) Περί οργανώσεως και λειτουργίας της Υπηρεσίας Επιστημονικής Ερεύνης και Αναπτύξεως (Υ.Ε.Ε.Α.). ΚΕΦΑΛΑΙΟΝ Α' ΑΡΜΟΔΙΟΤΗΣ – ΔΙΑΡΘΡΩΣΙΣ Άρθρ.1-7.(Κατηργήθησαν ως το Ν.Δ. 823/1971, ανωτ. αριθ. 1). ΚΕΦΑΛΑΙΟΝ Β' ΠΡΟΣΩΠΙΚΟΝ Άρθρ.8.-Το τακτικόν προσωπικόν της ΥΕΕΑ διακρίνεται εις επί θητεία, μόνιμον και επί σχέσει ιδιωτικού δικαίου κατά τα εν τοις επομένοις. Επί θητεία Υπάλληλοι Άρθρ.9.-1.Αι θέσεις των επί θητεία υπαλλήλων ορίζονται ως κάτωθι: Μία θέσις επί βαθμώ Β' της κατηγορίας των ειδικών θέσεων, ως θέσις Γενικού Διευθυντού της ΥΕΕΑ. Μία θέσις επί βαθμώ 1ω, ως θέσις Αναπληρωτού του Γενικού Διευθυντού της ΥΕΕΑ. 2.Εις τας θέσεις ταύτας διορίζονται πτυχιούχοι πάσης κατά νόμον ανωτάτης σχολής, ανεγνωρισμένου κύρους και διοικητικής ικανότητος, ειδικευμένοι, ως εκ της επιστημονικής ή επαγγελματικής απασχολήσεώς των, εις τον τομέα της επιστήμης, της τεχνολογίας ή της ερεύνης. 3.Αι θέσεις αύται πληρούνται δια διορισμού επι τριετεί θητεία δυναμένη ν' ανανεούται, προσώπων διαθετόντων τα ως άνω προσόντα. 4.Δια την πλήρωσιν των θέσεων τούτων, δεν έχουν εφαρμογήν αι περί ορίου ηλικίας εισόδου εις την υπηρεσίαν διατάξεις του Υπαλληλικού Κώδικος. Μόνιμοι Υπάλληλοι Άρθρ.10.-Αι θέσεις των μονίμων υπαλλήλων ορίζονται ως κάτωθι: Α' Κατηγορία 1.Κλάδος Α1 Ειδικού Προσωπικού: 3 θέσεις επί βαθμοίς 5ω-2ω. Ως δεύτερος εισαγωγικός βαθμός ορίζεται ο 3ος. Προσόντα διορισμού εν τω εισαγωγικώ βαθμώ (5ω) ορίζονται: α)πτυχίον Ανωτάτης Σχολής ημεδαπής ή ισοτίμου αλλοδαπής, β)είτε διδακτορικόν δίπλωμα εξ Ανωτάτης Σχολής ημεδαπής ή ισοτίμου αλλοδαπής, είτε συνεχής μετεκπαίδευσις εις το εξωτερικόν πέραν του έτους, προσηκόντως διακριβουμένη, και εξαετής επαγγελματική πείρα εις κλάδον της ειδικότητός των και γ)αρτία γνώσις μιας, τουλάχιστον, των γλωσσών Αγγλικής, Γαλλικής, Γερμανικής ή Ιταλικής, αρμοδίως διαπιστουμένη. Σελ. 832,302 Τεύχος 675-Σελ. 46 Ως πρόσθετον προσόν δια τον δεύτερον εισαγωγικόν βαθμόν ορίζεται και μεταδιδακτορική πείρα τουλάχιστον ενός έτους, προσηκόντως διακριβουμένη εκ σχετικών επιστημονικών εργασιών, ως επίσης, και πενταετής προϋπηρεσία εις Υπηρεσίας ή Κέντρα Επιστημονικής Ερεύνης αλλοδαπής ή ημεδαπής. Δια την πλήρωσιν των θέσεων του κλάδου τούτου ανώτατον όριον ηλικίας ορίζεται το 45ον. 2.Κλάδος Α2 Διοικητικού Προσωπικού: α)Μία θέσις επί βαθμοίς 3ω-2ω. β)2 θέσεις επί βαθμοίς 5ω-4ω. γ)4 θέσεις επί βαθμοίς 7ω-6ω. Προσόντα εν τω εισαγωγικώ βαθμώ (7ω) ορίζονται το Πτυχίον οιουδήποτε Τμήματος της Νομικής Σχολής του Πανεπιστημίου Αθηνών ή της Σχολής Νομικής και Οικονομικών Επιστημών του Πανεπιστημίου Θεσσαλονίκης ή της Ανωτάτης Σχολής Οικονομικών και Εμπορικών Επιστημών ή της Παντείου Ανωτάτης Σχολής Πολιτικών Επιστημών ή της Ανωτάτης Βιομηχανικής Σχολής ή ισότιμον πτυχίον Σχολής αλλοδαπής ή πτυχίον Στρατιωτικών Σχολών Ευελπίδων, Ναυτικών Δοκίμων ή Ικάρων, ως και αρτία γνώσις της Αγγλικής ή Γαλλικής, αρμοδίως διαπιστουμένη. Β' Κατηγορία 3.Κλάδος Β1 Τεχνικού Προσωπικού (αρμοδιότητος τεκμηριώσεως): α.4 θέσεις επί βαθμοίς 5ω-4ω. β.6 θέσεις επί βαθμοίς 8ω-6ω. Προσόντα διορισμού εν τω εισαγωγικώ βαθμώ (8ω) ορίζονται απολυτήριον πλήρους εξαταξίου γυμνασίου ή άλλης ισοτίμου σχολής γενικής εκπαιδεύσεως και πτυχίον ανεγνωρισμένης επαγγελματικής ή τεχνικής σχολής αναλόγου ειδικότητος ή αντίστοιχος επαγγελματική πείρα προσηκόντως διακριβουμένη, και γνώσεις μιας των γλωσσών Αγγλικής, Γαλλικής, Γερμανικής ή Ιταλικής, αρμοδίως διαπιστούμεναι. 4.Κλάδος Β2 Γραμματέων: α.2 θέσεις επί βαθμοίς 5ω-4ω. β.3 θέσεις επί βαθμοίς 8ω-6ω. Προσόν διορισμού εν τω εισαγωγικώ βαθμώ (8ω) ορίζεται α)απολυτήριον πλήρους εξαταξίου γυμνασίου ή άλλης ισοτίμου σχολής γενικής εκπαιδεύσεως, β)πτυχίον επαγγελματικής σχολής γραμματέων, ή τριετής εμπειρία ως γραμματέως, γ)αρτία γνώσις στενογραφίας και δ)επαρκής γνώσις της Αγγλικής ή Γαλλικής γλώσσης, αρμοδίως διαπιστουμένη. 766 31.Ι.ο.2 Υπηρεσία Επιστημονικής ΄Ερευνας και Αναπτύξεως 5.Κλάδος Β3 Δακτυλογράφων Ξένων Γλωσσών: α.Μία θέσις επί βαθμώ 5ω. β.5 θέσεις επί βαθμοίς 9ω-6ω. Προσόν διορισμού εν τω εισαγωγικώ βαθμώ (9ω) ορίζεται απολυτήριον πλήρους εξαταξίου γυμνασίου ή άλλης ισοτίμου σχολής γενικής εκπαιδεύσεως και αρτία γνώσις αγγλικής ή γαλλικής ως και ελληνικής δακτυλογραφίας. 6.Κλάδος Β4 Γραφέων – Δακτυλογράφων: α.2 θέσεις επί βαθμώ 5ω. β. 6 θέσεις επί βαθμοίς 11ω-6ω. Προσόν διορισμού εν τω εισαγωγικώ βαθμώ (11ω) ορίζεται απολυτήριον πλήρους εξαταξίου γυμνασίου ή άλλης ισοτίμου σχολής γενικής εκπαιδεύσεως. Γ' Κατηγορία 7.Κλάδος Γ1 Κλητήρων: 4 θέσεις επί βαθμοίς 13ω-9ω. Προσόν διορισμού εν τω εισαγωγικώ βαθμώ (13ω) ορίζεται απολυτήριον δημοτικού σχολείου. Προσωπικόν επί σχέσει ιδιωτικού δικαίου. Άρθρ.11.-Αι θέσεις του επί σχέσει ιδιωτικού δικαίου προσωπικού ορίζονται ως κάτωθι: 1.4 θέσεις Ειδικών Επιστημόνων. Προσόντα διορισμού ορίζονται πτυχίον Ανωτάτης Σχολής ημεδαπής ή ισοτίμου αλλοδαπής, μεταδιδακτορική πείρα τουλάχιστον δύο ετών εις την επιστημονικήν έρευναν προσηκόντων διακριβουμένη εκ σχετικών επιστημονικών εργασιών ως και αρτία γνώσις μιας τουλάχιστον των γλωσσών Αγγλικής, Γαλλικής, Γερμανικής ή Ιταλικής, αρμοδίως διαπιστουμένη. Η αποζημίωσις του προσωπικού τούτου καθορίζεται δι' αποφάσεως του Πρωθυπουργού και του Υπουργού Οικονομικών. 2.3. θέσεις Οδηγών Αυτοκινήτων. Προσόντα διορισμού ορίζονται απολυτήριον δημοτικού σχολείου, επαγγελματική άδεια ικανότητος οδηγού αυτοκινήτων και τριετής τουλάχιστον πείρα οδηγήσεως αυτοκινήτων. 3.3 θέσεις καθαριστριών. 4.Επί των αποδοχών του εν παρ. 2 και 3 Προσωπικού, έχουσιν εφαρμογήν αι διατάξεις του άρθρ. 3 του Ν.Δ. 385/1969 «περί προσλήψεως προσωπικού επί σχέσει ιδιωτικού δικαίου εις Δημοσίας Υπηρεσίας και ΝΠΔΔ». Ειδικοί Επιστημονικοί Συνεργάται Άρθρ.12.-Αι θέσεις των Ειδικών Επιστημονικών Συνεργατών, περί ων αι παρ. 1 και 3 του άρθρ. 6 του Ν.Δ. 823/1971, ορίζονται εις 20. ΚΕΦΑΛΑΙΟΝ ΣΤ' ΜΕΤΑΒΑΤΙΚΑΙ ΔΙΑΤΑΞΕΙΣ Άρθρ.19.-1.Αι υπό των παρ. 1 και 2 του άρθρ. 10 του παρόντος προβλεπόμεναι θέσεις των  Κλάδων Α1 Ειδικού Προσωπικού και Α2 Διοικητικού Προσωπικού, εξαιρέσει των επί βαθμοίς 7ω-6ω του Κλάδου Α2 Διοικητικού Προσωπικού, επί μίαν εξαετίαν από της δημοσιεύσεως του παρόντος δύνανται να πληρούνται και δια διορισμού επί τριετεί θητεία, δυναμένη ν' ανανεούται, δια προσώπων διαθετόντων τα κάτωθι προσόντα: α)Δια τον κλάδον Α1 Ειδικού Προσωπικού τα δια τον κλάδον τούτον προβλεπόμενα κατά περίπτωσιν τυπικά προσόντα. β)Δια τον κλάδον Α2 Διοικητικού Προσωπικού τα δια τον εισαγωγικόν βαθμόν του κλάδου τούτου προσόντα και εξαετή τουλάχιστον προϋπηρεσίαν παρά τω δημοσίω ή νομίμω προσώπω δημοσίου ή ιδιωτικού δικαίου δια την κατάληψιν θέσεως επί βαθμώ 5ω ή 4ω, δεκαετή δε τουλάχιστον τοιαύτην προκειμένου δια την κατάληψιν θέσεως επί βαθμώ 3ω ή 2ω. Εν προκειμένω έχει εφαρμογήν η  παρ. 4 του άρθρ. 9 του παρόντος. 2.Υπάλληλοι του Κλάδου Α1 Ειδικού Προσωπικού, προσληφθέντες επί θητεία, δύνανται μετά υπηρεσίαν πέντε ετών να μονιμοποιούνται εις τον 3ον βαθμόν, μετά κρίσιν της κατά το άρθρ. 15 του παρόντος Επιτροπής, εφ' όσον δεν έχουν υπερβή το 50ον έτος της ηλικίας των. Άρθρ.20.-Η πλήρωσις των δια του παρόντος συνιστωμένων θέσεων ενεργηθήσεται σταδιακώς και εν αρμονία προς την προοδευτικήν ανάπτυξιν της Υπηρεσίας. Εις τον Ημέτερον Πρωθυπουργόν, ανατίθεμεν την δημοσίευσιν και εκτέλεσιν του παρόντος. 